**Junainah M. Amin** ataupun dikenali sebagai **Junainah** merupakan salah seorang penyanyi dan pelakon pujaan ramai sekitar era 1970-an yang sering mendendangkan lagu-lagu di radio Malaysia dan Singapura.

Kerjaya
-------

Junainah mula aktif menyanyi sejak di zaman persekolahan iaitu pada tahun 1969. Beliau juga pernah menjuarai pertandingan menyanyi yang diadakan di tempat kelahirannya di Singapura. Hasil daripada pertandingan itu, bakatnya telah disedari oleh komposer, Kassim Masdor yang membawanya ke syarikat EMI Singapura.

Ketika bersama EMI, beliau pernah menghasilkan dua album LP dan lima EP. Namun, dia tidak berpeluang untuk menyanyikan lagu ciptaan yang baru tetapi sebaliknya hanya merakam lagu-lagu saduran daripada lagu bahasa Inggeris yang kemudiannya diberi lirik yang berbahasa Melayu dan juga beberapa lagu baru yang lain. Lantaran itu, Junainah tidak berminat untuk terus bersama EMI apabila kontraknya tamat pada tahun 1977. Pada masa itu, Kassim Masdor juga telah berundur daripada EMI apabila menubuhkan syarikat rakamannya sendiri iaitu "Senada Record".

Selepas itu, Junainah menyepi seketika. Junainah juga terlibat dalam menyanyikan beberapa buah lagu di dalam filem Pendekar. Di dalam filem itu, dia telah meminjamkan suaranya untuk dialog bagi watak yang dipegang oleh Teh Faridah.

Album pertamanya adalah di bawah terbitan Ahmad Nawab yang pada akhirnya telah memuatkan beberapa buah lagu daripada filem Pendekar dan lagu-lagu baru ciptaan Ahmad Nawab. Album tersebut sangat menarik baginya kerana dia menyanyikan lagu-lagu ciptaan baru secara keseluruhannya dan juga memuatkan pelbagai konsep.

Sepanjang penglibatannya, Junainah juga pernah muncul di dalam filem komedi Keluarga Si Comat arahan Aziz Sattar dan juga sebagai "Bintang Undangan" di dalam filem Hapuslah Air Matamu arahan Deddy M. Borhan. Pada masa kini, beliau menetap di Johor Bahru.

Diskografi
----------

### Album EP

* Junainah (1973)
* Air Mata Semalam (1973)
* Ikut Ku Menyanyi (1974)
* Ratu Duniamu (1974)
* Senyumlah (1975)
* Ku Sayang Pada Mu (1975)
* Lagu Mu Untok Ku (1975)

### Album Studio

* Kembali Kepada Ku (1977)

### Album Kompilasi

* Ratu Duniamu (1974)

### Album Runut Bunyi

* Hapuslah Air Matamu (1976)
* Pendekar (1977)
* Kisah Seorang Biduan (1979)

### Album Lain

* Selamat Hari Raya Aidilfitri (1973)
* Rasa Sayang Eh (1974)
* Pahlawan Tinju (Mohammad Ali) (1975)

Lagu-Lagu
---------

### Lagu Popular

* "Nenek - Nenek"
* "Ku Sayang Padamu"
* "Kau Yang Di sayang"

### Lagu Raya

* "Suasana Riang (Di Hari Raya)

Filemografi
-----------

| Filem |
| --- |
| Tahun | Judul | Peranan |
| 1975 | Keluarga Si Comat | Watak Utama |
| 1976 | Hapuslah Air Matamu | Penampilan Istimewa |
| 1981 | Sumpah Semerah Padi | Penampilan Istimewa |
|

Rujukan
-------

1. ↑
2. ↑  "salinan arkib". Diarkibkan daripada yang asal pada 2016-03-05. Dicapai pada 2012-05-28.
3. ↑  Junainah dilarang menyanyi di kelab Utusan Malaysia Online

Pautan Luar
-----------

* Senarai album Junainah Diarkibkan 2012-10-16 di Wayback Machine

* Junainah Diarkibkan 2016-03-11 di Wayback Machine di 7digital

| * l
* b
* s
Junainah M. Amin |
| --- |
| Album EP | *Junainah* (1973)  · *Air Mata Semalam* (1973)  · *Ikut Ku Menyanyi* (1974)  · *Ratu Duniamu* (1974)  · *Senyumlah* (1975)  · *Ku Sayang Pada Mu* (1975)  · *Lagu Mu Untok Ku* (1975) |
| Album Raya | *Selamat Hari Raya Aidil Fitri* (1973) |
| Album Kompilasi | *Ratu Duniamu* (1974) |
| Album Studio | *Kembali Kepada Ku* (1977) |
| Album Lain | *Rasa Sayang Eh* (1974)  · *Pahlawan Tinju (Mohammad Ali)* (1975) |
| Album Runut Bunyi | *Hapuslah Airmata Mu* (1976)  · *Pendekar* (1977)  · *Kisah Seorang Biduan* (1979) |
| Filemografi | *Keluarga Si Comat* (1975)  · *Hapuslah Air Matamu* (1976) |